ఆంధ్రజ్యోతి, చెన్నై: తమిళ సినిమాలో నటుడు విశాల్ మరోసారి చరిత్ర సృష్టించారు. ఏడాదిన్నర క్రితం నటుడిగా నడిగర్ సంఘం ఎన్నికల్లో జయకేతనం ఎగురవేసిన విశాల్ ఇప్పుడు నిర్మాతగాను తన సత్తా నిరూపించుకున్నారు. 2017-19 సంవత్సరాలకు తమిళ సినీ నిర్మాతల మండలి నూతన కార్యవర్గం ఎంపికకు ఆదివారం జరిగిన ఎన్నికల్లో అధ్యక్షుడిగా విశాల్ సంచలన విజయం సాధించారు. ఆయన జట్టు తరపున పోటీచేసిన ప్రకాష్రాజ్, గౌతమ్ వాసుదేవ మీనన్ (ఉపాధ్యక్షులు), ఎస్ఆర్ ప్రభు (కోశాధికారి) కూడా గెలుపును సొంతం చేసుకున్నారు.సీనియర్ తమిళ నిర్మాత రాధాకృష్ణన్, తెలుగు నిర్మాత కోదండరామయ్య (కేఆర్), విశాల్ జట్లతో త్రికోణపోటీ నెలకొన్న ఈ ఎన్నికల్లో అంతిమ విజయం విశాల్ జట్టునే వరించింది. స్థానిక అన్నానగర్లోని కందస్వామి నాయుడు కళాశాలలో విశ్రాంత న్యాయమూర్తి ఎస్.రాజేశ్వరన్ పర్యవేక్షణలో ఆదివారం ఉదయం 8 నుంచి సాయంత్రం 4 గంటల వరకు నిర్మాతల మండలి ఎన్నికలు జరిగాయి. మండలిలో మొత్తం 1,212 మంది సభ్యులుండగా, 1059 ఓట్లు నమోదయ్యాయి. 5 గంటలకు కౌంటింగ్ ప్రారంభించి, రాత్రి 8.30 గంటలకు ఫలితాలు ప్రకటించారు. అధ్యక్ష పదవికి పోటీచేసిన విశాల్ 478, రాధాకృష్ణన్ 355, కేఆర్ 224 ఓట్లు సాధించారు. తొలి రౌండ్ నుండే విశాల్ ముందంజలో నిలిచి విజయం సాధించారు. నిర్మాతల మండలి నూతన అధ్యక్షుడిగా ఎన్నికైన అనంతరం విశాల్ మాట్లాడుతూ... ‘మార్పు కావాలనుకుంటే దాన్ని ఎవరూ అడ్డుకోలేరు. నన్ను గెలిపించిన ప్రతి ఒక్కరికీ మనస్ఫూర్తిగా కృతజ్ఞతలు తెలుపుకుంటున్నా. మా జట్టు అంకితభావంతో పనిచేస్తుంది. మాకు పదవులు ముఖ్యంగా కాదు. రాబోయే రెండేళ్లలో నిర్మాతల మండలి చరిత్రలో కనీవినీ ఎరుగని రీతిలో అభివృద్ధి చేయడమే లక్ష్యం. తమిళ సినిమాకు మళ్లీ స్వర్ణయుగం తీసుకొస్తా’ అని విజయోత్సాహంతో ప్రకటించారు.ప్రస్తుతం సినీ పరిశ్రమ ఎదుర్కొంటున్న పైరసీని అడ్డుకునేందుకు, నిర్మాతలందరికీ పూర్తిస్థాయిలో ఆదాయం అందలే చర్యలు తీసుకుంటామని, సినిమాలకు సబ్బిడీ కోసం సోమవారమే రాష్ట్ర ప్రభుత్వానికి వినతి పత్రం సమర్పిస్తానని, రైతు సమస్యల పరిష్కారానికి కూడా కృషి చేస్తానని విశాల్ తెలిపారు. ఇదిలా ఉండగా, ఎన్నికల ఫలితాలు వెల్లడికాగానే విశాల్ జట్టు సభ్యులు, మద్ధతుదారులు సంబరాల్లో మునిగిపోయారు. ఈ విజయం ఊహించిందేనని, తమిళ సినిమాకు యువతరం సేవలు అవసరమని ఈ ఎన్నికలతో మరోసారి నిరూపితమైందని వారు పేర్కొన్నారు.
aandhrajyoti, chennai: tamila cinemalo natudu visal marosari charitra srushtinchaaru. edadinnara kritam natudigaa nadigar sangham ennikallo jayaketanam eguravesina visal ippudu nirmaatagaanu tana satta niroopinchukunnaaru. 2017-19 samvatsaraalaku tamila cinee nirmaatala mandali noothana kaaryavargam empikaku aadivaaram jarigina ennikallo adhyakshudigaa visal sanchalana vijayam saadhinchaaru. aayana jattu tarapuna potichesina prakashraj, gautam vasudeva meenan (upaadhyakshulu), sr prabhu (koshadhikari) kuudaa gelupunu sontam chesukunnaru.seanier tamila nirmaata radhakrishnan, telugu nirmaata kodandaramayya (kar), visal jatlatho trikonapoti nelakonna ee ennikallo antima vijayam visal jattune varinchindi. sthaanika annaanagarloni kandaswamy nayudu kalaasaalalo vishraanta nyaayamuurti es.rajeshwaran paryavekshanhalo aadivaaram udayam 8 nunchi saayantram 4 gantala varaku nirmaatala mandali ennikalu jarigai. mandalilo mottam 1,212 mandi sabhyulundagaa, 1059 otlu namodayyayi. 5 gantalaku counting praarambhinchi, raatri 8.30 gantalaku phalitaalu prakatinchaaru. adhyaksha padaviki potichesina visal 478, radhakrishnan 355, kar 224 otlu saadhinchaaru. toli round nunde visal mundanjalo nilichi vijayam saadhinchaaru. nirmaatala mandali noothana adhyakshudigaa ennikaina anantaram visal maatlaadutuu... ‘maarpu kavalanukunte daanni evaruu addukoleru. nannu gelipinchina prati okkarikee manasphoorthigaa krutagnatalu telupukuntunna. maa jattu ankitabhaavamto panichestundi. maaku padavulu mukhyamgaa kaadu. raboye rendellalo nirmaatala mandali charitralo kaneevinee erugani reetilo abhivruddhi cheyadame lakshyam. tamila sinimaaku malli swarnayugam teesukosta’ ani vijayotsaahamto prakatinchaaru.prastutam cinee parisrama edurkontunna pairaseeni addukunenduku, nirmaatalandarikii puurtisthaayiloo aadaayam andale charyalu teesukuntaamani, sinimaalaku subbidy kosam somavarame rashtra prabhutvaaniki vinati patram samarpistaanani, raitu samasyala parishkaaraaniki kuudaa krushi chestaanani visal telipaaru. idila undagaa, ennikala phalitaalu velladikaagaane visal jattu sabhyulu, maddhatudaarulu sambaraallo munigipoyaaru. ee vijayam oohinchindenani, tamila sinimaaku yuvataram sevalu avasaramani ee ennikalatho marosari niroopitamaindani vaaru perkonnaru.